ترهګرو ډلو په ټولنیزو شبکو کې خپل کمپاین پراخ کړی دی 
په نړۍ کې د ترهګرې او نورو جهادي ډلوې د خپلو پیغامونو د رسولو او خپلو د جذبولو لپاره له ټولنیزورسنیو او شبکو څخه ډېره ګټه اخلي.
په دې وروستیو کې په نړۍ کې د ترهګرو او نورو جهادي ډلو ټپلو د خپلو پیغامونو د رسولواو خپلو لیکو ته د نورو خلکو د جلبولو لپاره له ټولنیزو رسنیو لکه فیسبوک، ټویټراو انستګرام څخه ډېره ګټه اخیستې ده. خو اوس دغو جهادیانو د خپلو تبلیغاتو د پراخولو او خپرولو لپاره د موسیقۍ یوې تر ټولو مشهورې نړیوالې شبکې ته هم مخه کړه ده د جرمني په برلین ښار کې د سندرو د خپرولو یوه غږیزه شبکه ده چې په نړۍ کې د میاشتې ۱۷۵ میلیونه اورېدونکي او لیدونکي لري. په دې وروستیو اوونیو کې د القاعدې شبکې ځینو غړو او د اسلامي دولت د ډلې ځینو پلوویانو پر دغې شبکې خپل تبلیغاتي ویناوې، ترانې او نور اړوند مواد خپاره کړي دي چې د شبکې مینوال یې په اسانۍ اورېدلی شي. جهادي ډلې خپل تبلیغاتي پیغامونه پر ټویټر او تصویرونه بیا پر انستګرام خپروي او خپل پلویان او خواخوږي هم هڅوي چې د دوی پیغامونه او تصویرونه د ټولینزو شبکو له لارې له نورو سره شریک او خپاره کړي. دوی له همدې لارې ځانونو ته پراخ کمپاین کوي. دغو جهادیانو په شبکې کې د القاعدې د وژل شوي مشر اسامه بن لادن او د یوبل جهادي مشر شیخ انور الاولکي ځینې ویناوې او پیغامونه هم خپاره کړي دي. الاولکي په ۲۰۱۱ کال کې د امریکا د یوې بې پیلوټه الوتکې په برید کې ووژل شو. د دې ترڅنګ جهادیانو په کې د اسلامي دولت د مشر ابوبکر البغدادي ځینې ویناوې او د دغې ډلې د خلافت په پلوۍ ویل شوې ترانې هم خپرې کړي دي. اسلامي دولت چې وړاندې د داعش په نامه هم پېژندل کېده د سوریې په ختیځ او د عراق په لویدیځ کې یې خپل خلافت اعلان کړی او د دغې ډلې مشر ابوبکر البغدادي ځان د مسلمانانو خلیفه بولي. د منځني ختیځ د مطبوعاتو د څېړنو امریکا مېشتی انستیتوت له هغې وروسته دغه خبرې ته متوجه شو چې دغو ترهګرو په ټویټر کې د د شبکې یو داسې لینک خپور کړې چې په کې جهادي ویناوې او ترانې وې. د شبکه په ۲۰۰۷ کال کې د هغو ځوانو سندرغاړو او هنرمندانو لپاره جوړه شوه چې خپلې نوې سندرې او کمپوزونه په کې وړیا خپاره کړي. د منځني ختیځ د مطبوعاتو د څېړنو د انستیتوت مشر وايي " د عراق او سوریې په روانې جګړې کې له ټولنیزو رسنیو څخه د نړیوال جهاد د فعالیتونو د ښودلو لپاره کار اخیستل کیږي او دغه کار د انټرنټ او امریکا مېشتو ټولنیزو شبکو په واسطه کیږي. " نوموړی وايي جهادیان ټولنیزې رسنۍ یوازې د خپلو کمپاینونو او خپلو لیکو ته د نورو خلکو د راماتولو لپاره نه کاروي، بلکې د پېسو د راټولولو، خپلو پلانونو او ایډیالوژۍ د اعلانولو او له خپلو کورنیو سره د اړیکو ساتلو لپاره یې هم کاروي. دی وايي ډېر نور خلک د عراق په  ښار کې د اسلامي دولت د راډیو ځینې خپرونې هم پر خپروي چې نور یې هم واوري. تېره اونۍ د برتانیا د برېښنايي پټ څار د اژانس مشر خبرداری ورکړ چې د لویديځ وړیا ټکنالوژۍ د اسلامي دولت او نورو اورپکو ډلو سره مرسته کوي چې پرمختګ وکړي، ده د ټکنالوژۍ سترې کمپنۍ تورنې کړې چې دغې برخې ته یې پام نه دی کړی. د برتانیا د فایننشل ټایمز ورځپاڼې په یوې نظر پوښتنې کې ویلي دې چې د ترهګرو لپاره د امریکا د ټکنالوژۍ کمپنۍ یو ښه انتخاب دی چې په خپلې ګټې یې وکاروي. ښاغلي دا نه دي ویلي چې د جهاديانو د تبلیغاتو د مخنیوي لپاره له انټرنټي کمپنیوڅه ډول مرسته غواړي. د منځني ختیځ د مطبوعاتو د څېړنو د انستیتوت د موندنو له مخې په کې د جهاديانو اکاونټونه خورا زیات دي او ورځ تر بلې زیاتیږي. په دغې ډلې کې یوه هم د په نامه یوه پاڼه ده چې د اسلامي دولت له لوري د اعلان شوي خلافت په ملاتړ جهادي ترانې او ویناوې خپروې. په دغې پاڼې کې چې ۵۰۰ سوه کسان یې تعقیبوي د ترانو او ویناوو ۳۲ دېرش داسې غږیزې بستې یا کڅوړې شته چې د ۱۰۰۰۰- ۳۰۰۰۰ ترمنځ جهادي ثبتې شوې ویناوې او ترانې لري. همدغه یو شمېر نورې وېبپاڼې بیا د القاعدې د مشر ابو مصعب الزرقاوي په ګډون د دغې ډلې د وژل شویو کسانو په ویر ویناوې او نور مواد خپروي. د انټرنټ پر کمپنیو نیوکې کیږي چې په ټولنیزو شبکو کې د جهاديانو د موادو او نورو موضوعګانو د خپراوي په مخنيوي کې پاتې راغلي دي، خو د فیسبوک او ټویټر ادارو ویلي چې دوی په ترهګریزو شبکو پورې تړلې سلګونه پاڼې بندې کړي او پر دغې برخې کلک څار لري.